बल्गेरियन विकिपीडिया
बल्गेरियन विकिपीडिया ( Bulgarian ) ही विकिपीडियाची बल्गेरियन भाषेतील आवृत्ती आहे. ६ डिसेंबर २००३ रोजी या आवृत्तीची स्थापना केली गेली आणि १२ जून २०१५ रोजी या आवृत्तीने २,००,००० लेखांचा टप्पा पार केली. ही विकिपीडिया बल्गेरियन (सिरिलिक) अक्षरांमध्ये लिहिलेली आहे. १३ मे २०२१ पर्यंत यात २,७१,८०० लेख आहेत आणि ही विकिपीडियाची ३३ वी सर्वात मोठी आवृत्ती आहे.

वापरकर्ते 
७ एप्रिल २०१८ पर्यंत बल्गेरियन विकिपीडियामध्ये २,३१,१२६ नोंदणीकृत वापरकर्ते होते आणि ८३३ सक्रिय वापरकर्ते होते. बल्गेरियन विकिपीडियामध्ये बल्गेरियन अक्षरांमध्ये ( सिरिलिक ) इंटरफेस आहे आणि वापरकर्ते त्यांच्या विकिपीडिया नावांमध्ये सिरिलिक अक्षरे समाविष्ट करू शकतात. यूजरबॉक्सेस आणि इतर सर्व वैयक्तिक मजकूर सिरिलिकमध्ये आहे. हे सर्व विकिपीडिया भाषेच्या नोंदी आणि संपादनांसाठी एकाच वापरकर्तानावाच्या आवश्यकतेमुळे देखील आहे. बरेच बल्गेरियन विकिपीडिया इंग्रजी, फ्रेंच इ. विकिपीडिया मध्ये देखील योगदान देतात, जिथे सीरिलिक वापरकर्तानावे वाचणे किंवा उच्चारणे कठीण असू शकते.

इतिहास 

बल्गेरियन विकिपीडिया ६ डिसेंबर २००३ रोजी तयार केली गेली. २००५ मध्ये बल्गेरियन विकिपीडियाने आपला २०,००० वा लेख जोडला आणि त्यावेळी २१व्या ही क्रमांकाचे विकिपीडिया आवृत्ती होती. नंतर २००७ मध्ये, ५०,००० पेक्षा जास्त लेखांसह, लेख गणनेनुसार ही ३० व्या क्रमांकाची विकिपीडिया आवृत्ती होती.   २४ मे २०१० रोजी बल्गेरियन विकिपीडियासाठी विशिष्ट विकिपीडिया ग्लोबसंस्थाचिन्हात  १,००,००० लेखांच्या टप्पा ओलांडला म्हणून स्मरणार्थ १,००,००० ही संख्या समाविष्ट करण्यासाठी तात्पुरती बदलली गेली, आणि लेखागणनेनुसार ही ३२वी सर्वात मोठी विकिपीडिया आवृत्ती बनली आणि आता २,००,००० पेक्षा जास्त लेखांसह याचे ३३ वे स्थान आहे.

काळक्रम 

 ३ ऑक्टोबर २००४ रोजी, १०,००० वे लेख तयार केले गेले.
 २६ डिसेंबर २००७ रोजी ५०,००० वे लेख.
 २४ मे २०१० रोजी १,००,००० वे लेख.
 १७ जुलै २०१३ रोजी, १,५०,००० वे लेख आणि
 १२ जून २०१५ रोजी २,००,००० वे लेख.

संदर्भ

बाह्य दुवे 

 (बल्गेरियन भाषेत) बल्गेरियन विकिपीडिया
 (बल्गेरियन भाषेत) बल्गेरियन विकिपीडिया मोबाईल आवृत्ती
भाषेनुसार विकिपीडिया
विकिपीडिया